CELEX: 32010R1106
Language: ro
Date: 2010-11-30 00:00:00
Title: Regulamentul (UE) nr. 1106/2010 al Comisiei din 30 noiembrie 2010 de stabilire a listei de măsuri care trebuie excluse de la aplicarea Regulamentului (CE) nr. 485/2008 al Consiliului privind controalele efectuate de către statele membre cu privire la operațiunile care fac parte din sistemul de finanțare prin Fondul european de garantare agricolă

1.12.2010   
            
            
               RO
            
            
               Jurnalul Oficial al Uniunii Europene
            
            
               L 315/16
            
         REGULAMENTUL (UE) NR. 1106/2010 AL COMISIEI
   din 30 noiembrie 2010
   de stabilire a listei de măsuri care trebuie excluse de la aplicarea Regulamentului (CE) nr. 485/2008 al Consiliului privind controalele efectuate de către statele membre cu privire la operațiunile care fac parte din sistemul de finanțare prin Fondul european de garantare agricolă
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 485/2008 al Consiliului din 26 mai 2008 privind controalele efectuate de către statele membre cu privire la operațiunile care fac parte din sistemul de finanțare prin Fondul european de garantare agricolă (1), în special articolul 1 alineatul (2),
   întrucât:
   
               (1)
            
            
               Regulamentul (CE) nr. 485/2008 se referă la controlul documentelor comerciale ale entităților care primesc sau efectuează plăți legate direct sau indirect de sistemul de finanțare prin Fondul european de garantare agricolă (FEGA), pentru a verifica dacă tranzacțiile care fac parte din sistemul de finanțare prin FEGA au fost realizate efectiv și în mod corect. Este oportună însă excluderea de la aplicarea regulamentului respectiv a măsurilor care, prin natura lor, nu se pretează la o verificare ex post sub forma unui control al documentelor comerciale.
            
         
               (2)
            
            
               O listă a măsurilor excluse figurează în Regulamentul (CE) nr. 2311/2000 al Comisiei din 18 octombrie 2000 de stabilire a listei de măsuri pentru care nu se aplică Regulamentul (CEE) nr. 4045/89 al Consiliului și de abrogare a Deciziei 96/284/CE (2). Având în vedere modificările legislației agricole, este necesară actualizarea acestei liste.
            
         
               (3)
            
            
               Anumite măsuri se referă la plăți care sunt legate de suprafață sau nu au legătură cu documente comerciale care pot face obiectul controlului. Este oportună așadar excluderea acestor măsuri din domeniul de aplicare al Regulamentului (CE) nr. 485/2008.
            
         
               (4)
            
            
               Este necesar să se țină cont de faptul că anumite măsuri finanțate anterior prin Fondul european de orientare și garantare agricolă (secțiunea Garantare) sunt finanțate în prezent prin Fondul european agricol pentru dezvoltare rurală (FEADR) instituit prin Regulamentul (CE) nr. 1290/2005 al Consiliului din 21 iunie 2005 privind finanțarea politicii agricole comune (3).
            
         
               (5)
            
            
               Din motive de claritate, este necesară abrogarea Regulamentului (CE) nr. 2311/2000 și înlocuirea acestuia cu un nou regulament.
            
         
               (6)
            
            
               Măsurile prevăzute de prezentul regulament sunt conforme cu avizul Comitetului pentru fondurile agricole,
            
         ADOPTĂ PREZENTUL REGULAMENT:
   Articolul 1
   Sistemul de control instituit prin Regulamentul (CE) nr. 485/2008 nu se aplică măsurilor enumerate în anexa la prezentul regulament.
   Articolul 2
   Regulamentul (CE) nr. 2311/2000 se abrogă.
   Articolul 3
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 30 noiembrie 2010.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 143, 3.6.2008, p. 1.
   
      (2)  JO L 265, 19.10.2000, p. 10.
   
      (3)  JO L 209, 11.8.2005, p. 1.
   
      ANEXĂ
      
         Măsuri pentru care nu se aplică sistemul de control prevăzut în Regulamentul (CE) nr. 485/2008
      
      Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în ceea ce privește:
      
                  (a)
               
               
                  organizarea comună a piețelor în sectorul inului și cânepei pentru fibre, în măsura în care ajutorul prevăzut la articolul 91 din regulamentul respectiv este plătit agricultorului;
               
            
                  (b)
               
               
                  următoarele măsuri aferente organizării comune a pieței vitivinicole:
                  
                              (i)
                           
                           
                              schema de defrișare în conformitate cu articolele 85o-85x;
                           
                        
                              (ii)
                           
                           
                              sprijinul prin schema de plăți unice în conformitate cu articolul 103o;
                           
                        
                              (iii)
                           
                           
                              restructurarea și reconversia podgoriilor în conformitate cu articolul 103q;
                           
                        
                              (iv)
                           
                           
                              recoltarea înainte de coacere în conformitate cu articolul 103r;
                           
                        
                              (v)
                           
                           
                              distilarea alcoolului alimentar în conformitate cu articolul 103w.
                           
                        
            
         (1)  JO L 299, 16.11.2007, p. 1.